
Číslo: RÚŠSZA-OÚ-2026/0390

Regionálny úrad školskej správy v Žiline

v y h l a s u j e

v zmysle ustanovení § 9 zákona č. 321/2025 Z. z. o školskej správe a o zmene a doplnení niektorých zákonov v znení neskorších predpisov (ďalej len „zákon č. 321/2025 Z. z.“)  

výberové konanie na obsadenie funkcie riaditeľa/riaditeľky školy:

Odborné učilište, Stavbárska 11, Martin,
v celkovom pracovnom úväzku 0,15.

Požiadavky na výkon funkcie riaditeľa, ktorých splnenie sa vyžaduje ku dňu uskutočnenia výberového konania
Predpoklady na výkon funkcie riaditeľa podľa § 7 ods. 3 zákona č. 321/2025 Z. z.
· kvalifikačné predpoklady (§ 7 ods. 5 zákona č. 321/2025 Z. z.)
· kvalifikačné predpoklady na výkon pracovnej činnosti v príslušnej kategórii a  podkategórii pedagogického zamestnanca alebo v príslušnej kategórii odborného zamestnanca podľa zákona č. 138/2019 Z. z. o pedagogických zamestnancoch a odborných zamestnancoch a o zmene a doplnení niektorých zákonov v znení neskorších predpisov (ďalej len „zákon 
č. 138/2019 Z. z.“) a vyhlášky Ministerstva školstva, vedy, výskumu a športu SR č. 173/2023 Z. z. o  kvalifikačných predpokladoch pedagogických zamestnancov a  odborných zamestnancov, 
· najmenej päť rokov vykonávania pracovnej činnosti pedagogického alebo odborného zamestnanca alebo činnosti vysokoškolského učiteľa na funkčnom mieste docenta alebo profesora,
· splnenie podmienky zaradenia do kariérového stupňa samostatný pedagogický zamestnanec podľa § 39 ods. 3 písm. b) zákona č. 138/2019 Z. z.,
· podmienka získania profesijných kompetencií potrebných na výkon činnosti vedúceho pedagogického zamestnanca podľa § 39 ods. 3 písm. c) zákona č. 138/2019 Z. z,
· bezúhonnosť (§ 15 zákona č. 138/2019 Z. z.),
· zdravotná spôsobilosť (§ 16 zákona č. 138/2019 Z. z.),
· ovládanie štátneho jazyka (§ 17 zákona č. 138/2019 Z. z.),
· ďalšie kritériá a požiadavky:
· spôsobilosť na právne úkony v plnom rozsahu,
· splnenie predpokladu nedovŕšenia veku 65 rokov ku dňu vymenovania do funkcie riaditeľa  (§ 82 ods. 8 zákona č. 138/2019 Z. z.),
· organizačné a riadiace schopnosti,
· znalosť legislatívy v oblasti školstva, pracovnoprávnych a ekonomických vzťahov,
· osobnostné predpoklady: koncepčné uvažovanie, zodpovednosť, flexibilita, komunikatívnosť, inovatívne myslenie, schopnosť lídersky viesť zamestnancov.
Zoznam požadovaných dokladov:
1. žiadosť o zaradenie do výberového konania,
2. overené kópie dokladov o vzdelaní,
3. profesijný štruktúrovaný životopis,
4. písomne spracovaný projekt riadenia a rozvoja školy podľa požiadaviek zriaďovateľa,
5. lekárske potvrdenie o zdravotnej spôsobilosti v zmysle § 16  zákona č. 138/2019 Z. z,

6. potvrdenie o dĺžke pedagogickej činnosti preukazujúce najmenej 5 rokov pracovnej činnosti podľa § 7 ods. 5 zákona č. 321/2025 Z. z.,

7. čestné vyhlásenie o bezúhonnosti v súlade s § 15 zákona č. 138/2019 Z. z.,
8. čestné vyhlásenie preukazujúce, že voči uchádzačovi nie je vznesené obvinenie a nie je podaná obžaloba v súlade s § 15a ods. 8 zákona č. 138/2019 Z. z.,
9. čestné vyhlásenie preukazujúce, že v posledných piatich rokoch nedošlo ku skutočnostiam podľa § 10 ods. 2 zákona č. 321/2025 Z. z.
a) nebol odvolaný z funkcie riaditeľa školy, školského zariadenia podľa § 13 ods. 3 alebo ods. 4 zákona č. 321/2025 Z. z.

b) nebol podaný návrh na jeho odvolanie podľa § 13 ods. 4 zákona č. 321/2025 Z. z., ak aj nedošlo k odvolaniu, alebo

c) nebol podaný návrh hlavného inšpektora na výmaz školy alebo školského zariadenia z registra, ktoré v čase zistenia závažných nedostatkov riadil

10. písomný súhlas so spracovaním osobných údajov pre účely výberového konania v zmysle zákona č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov,
11. písomný súhlas/nesúhlas so zverejnením projektu riadenia na webovom sídle školy/zriaďovateľa podľa § 10 ods. 4 zákona č. 321/2025 Z. z.,

12. čestné vyhlásenie o pravdivosti údajov uvádzaných v žiadosti a prílohách.  

Požiadavky k Projektu riadenia rozvoja školy

Uchádzač je povinný k žiadosti o zaradenie do výberového konania priložiť Projekt riadenia a rozvoja školy (ďalej len „projekt riadenia“) na celé funkčné obdobie (5 rokov), ktorý bude obsahovať:

· analýzu súčasného stavu školy a východiská, z ktorých sa vychádza pri tvorbe projektu (SWOT, strategické dokumenty, národné stratégie a iné),

· víziu a strategické ciele rozvoja na obdobie 5 rokov v oblasti:
· personálneho riadenia školy a rozvoja ľudských zdrojov,

· kvality a inovácií výchovno-vzdelávacieho procesu školy,
· materiálno-technického rozvoja školy,

· ekonomickej a projektovej udržateľnosti,
· propagácie školy,

· spolupráce s rodičmi, verejnosťou, zriaďovateľom,

· plán realizácie navrhnutých aktivít vrátane časového harmonogramu a zdroja financovania,
· spôsob hodnotenia plnenia navrhnutého  projektu riadenia,
· očakávaný prínos realizácie koncepcie projektu riadenia.
Projekt riadenia v rozsahu 5 – 10 strán, typ písma Times New Roman, jednoduché riadkovanie, z každej strany listu okraj 2,5 cm, so zarovnaním do bloku, vypracovaný v slovenskom jazyku. Prezentácia na výberovom konaní – PowerPoint -max. 20 slidov.
Platové náležitosti:
· podľa zákona č. 553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov v znení neskorších predpisov,
· platová trieda 7  až  9 v závislosti od zaradenia do kariérového stupňa, pracovná trieda 2,
· platová tarifa zvýšená o započítanú prax, príplatok za riadenie a osobný príplatok.
Spôsob a forma overenia riadiacich schopností a odborných vedomostí uchádzača
Overenie riadiacich schopností a odborných vedomostí uchádzača sa bude realizovať formou prezentácie predloženého projektu riadenia a odpoveďou na otázky členov výberovej komisie.
Dátum a miesto podávania žiadosti o zaradenie do výberového konania
Písomnú žiadosť o zaradenie do výberového konania spolu s požadovanými dokladmi je potrebné doručiť v zalepenej obálke na adresu:
Regionálny úrad školskej správy v Žiline,  Komenského 2226/35, 010 01  Žilina.
Obálku označte heslom „VK Odborné učilište Martin – NEOTVÁRAŤ“.
Termín podania prihlášky: do 31. augusta 2026 (pri doručovaní poštou je rozhodujúci dátum podania na poštovej pečiatke).
Informácie o termíne výberového konania
Uchádzačov, ktorí spĺňajú kvalifikačné a iné predpoklady na vykonávanie funkcie riaditeľa a včas predložili úplnú žiadosť o zaradenie do výberového konania spolu so všetkými požadovanými dokladmi, zriaďovateľ pozve na výberové konanie najneskôr 10 dní pred jeho začiatkom s uvedením dátumu, miesta a hodiny výberového konania (§ 10 ods. 3 zákona č. 321/2025 Z. z.).
Vyhlasovateľ výberového konania nezaradí do výberového konania uchádzača, ktorý nespĺňa predpoklady na vykonávanie funkcie riaditeľa, ktorý podal žiadosť oneskorene alebo ktorého žiadosť nie je ani po výzve úplná (§ 10 ods. 1 zákona č. č. 321/2025 Z. z.).

.
Ďalšie informácie: 

Regionálny úrad školskej správy v Žiline,  ( 041/3226702, e-mail: lenka.ferencakova@russ-za.sk

V Žiline 22. 07. 2026








PaedDr. PhDr. Dušan Galbavý, PhD.

